Arendal og omegn kunstisbane

Arendal og omegn kunstisbane også kalt Myra kunstisbane, er en bane for hurtigløp på skøyter og bandy utenfor Arendal. Banen ligger 71 meter over havet.

Fra Arendal Skøiteklub ble startet i 1877, foregikk konkurransene på islagte vann (Langsævannet i perioden 1920–1953, Longumvannet i 1906–1992 og Themsevannet i 1935) helt til 1950-tallet.Skøytebyen Arendal, Avtrykk.no, 29.01.2020  Da ble det anlagt isbane på Bjønnes stadion vinterstid. Det største arrangementet som ble avholdt på denne banen var NM i 1965, med 20 000 tilskuere over to dager og TV-overføring.NM på skøyter i Arendal 1965 - et av norsk skøytesports mest vellykkede, Avtrykk.no, 22.01.2020 Utover 1970-årene gikk det nedover med skøytesporten på Sørlandet og med stadig mildere vintre ble Bjønnes stadion avviklet som skøytearena i 1980.

Utover 1990-årene ble det nytt liv i skøytesporten i byen, til tross for at de nærmeste skøytebanene lå på Dølemo og i Skien, henholdsvis 50 km og 135 km unna. Søstrene Hedvig og Annette Bjelkevik, samt Øystein Grødum var blant arendalittene som hevdet seg på nasjonalt nivå. Skøytemiljøet i byen ble dermed mye tydeligere og behovet for en egen bane ble synliggjort. I 2002 ble grunnarbeidene til den nye banen startet, og den 5. november 2004 ble den åpnet.Arendal og omegn kunstisbane – Fakta og historikk  på Arendal kommunes nettsider. Besøkt 24. januar 2013.

I desember 2005 ble allround-NM på skøyter arrangert på banen, med totalt 8 000 tilskuere over to dager. I januar 2011 ble sprint-NM på skøyter 2011 avholdt over to dager.

Referanser

Eksterne lenker
 Arendal Skøiteklub
 Arendal kommune – Arendal og omegn kunstisbane

 Myra Kunstisbane, Arendal på  www.SpeedSkatingStats.com og på  www.SchaatsStatistieken.nl (søster-nettsteder)
 Forprosjekt Arendal & omegn kunstisbane  (30 .pdf-sider) på Norges Skøyteforbunds anleggsider

Kategori:Skøytearenaer i Norge
Kategori:Idrettsanlegg i Agder
Kategori:Sport i Arendal
Kategori:Artikler i skøytesportprosjektet
Kategori:Byggverk i Arendal